ભારતીય ઘરોમાં તુલસી તો ખૂબ જ સરળતાથી મળી રહે છે. તુલસીમાં ભરપૂર પ્રમાણમાં એન્ટી ઓક્સીડેન્ટ અને એન્ટી વાયરલ એમ બન્ને પ્રકારના તત્વો હોવાથી તેનો ઉપયોગ ખાસ જડી બૂટ્ટી તરીકે પણ કરવામાં આવે છે. તુલસી કોઈની પણ રોગપ્રતિકારક ક્ષમતા વધારી શકે છે. પરંતુ એવું ન કહી શકાય કે તુલસી સ્વાઈન ફ્લૂને એકદમ ઠીક કરી દેશે પરંતુ તુલસી એચ1એન1 વાયરસ સામે લડવામાં નિશ્ચિતપણે મદદ કરી શકે છે. જેથી તુલસીનો લાભ મેળવવા માટે દરરોજ સવારે તુલસીના પાંચ પાનને ધોઈને તેનું સેવન કરવું.